Uma drei Viatl vom Nationalpark Abruzzen, Latium und Molise lieng in da Provinz. Außadem hod de Provinz groußn Ontei am Nationalpark Gran Sasso und Monti della Laga und am Majella-Nationalpark. Domid is de Provinz L’Aquila de Provinz midm hechstn Ontei on gschütztn Flächn in Italien. Da Nationoipark Gran Sasso (150.000xa0Hektar) bsteht aus zwoa Beagkettn, am schroffn Gran Sasso Massiv und an sonftan Monti della Laga. Da Gran Sasso, da „Grouße Fejs vo Italien“ bsteht aus ana wuidn Londschoft, prägt vo gezacktn Gipfen, Kämm und senkrecht obfoindn Wänd. Währnd de vuin Spitzn vo da estlichn Seit und de spektakulean steil vo de Higl aufsteingdn Koichstoawänd am Massiv an houchoipina Aspekt valeihn, eainnat de westliche Seit midm Houchplatoo Campo Imperatore (uma 1600xa0m Häh) meah on Londschoftn vo da innan Mongolei, a fia eiropäische Aungn ungwohnta Eihdruck vo Weite und Eahabnheit.